Թորստեյն Վեբլեն

Թորստեյն Վեբլեն Բունդե (, )՝ ամերիկացի տնտեսագետ, սոցիոլոգ, գրող-հրապարակախոս։ Քաղաքական տնտեսության մեջ ինստիտուցիոնալ միտումների հիմնադիր։ Փիլիսոփայության դոկոտոր (1884) է։ Դասավանդել է Կորնելի (1890—1892), Չիկագոյի (1892—1906), Ստենֆորդի (1906—1909) համալսարաններում, Միսսուրի նահանգի համալսարանում (1910—1917)։

Կենսագրություն 

Թ. Վեբլենը ծնվել է նորվեգացի գաղթածների ընտանիքում, ովքեր գաղթել էին ԱՄՆ 19-րդ դարի 1840-ական թթ. վերջին։ 1847 թ. 17 տարեկանում Թորստեյնը ընդունվել է Նորթֆիլդի Քարլթոնի քոլեջ, որը նա ավարտեց մեկ տարի շուտ՝ հանձնելով արտաքին քննություն։ 1880 թ.՝ քոլեջն ավարտելուց հետո նա ստացավ ուսուցչի աշխատանք Մեդիսոն նահանգում, բայց մեկ տարի հետո դպրոցը փակվում է, ու նա դառնում է գործազուրկ և տեղափոխվում է հոր ֆերմա։ Մեկ տարի անց նա ընդունվում է Ջոն Հոպկինսի համալսարան, որտեղ սովորում է փիլիսոփայություն և քաղաքական տնտեսագիտություն։ Համալսարանում Վեբլենը սովորում է միայն կես կիսամյակ և չի ստանում սպասվող աստիճանը։ Հայրը վարկ է վերցնում բանկից և Վեբլենը ընդունվում է Յելի համալսարան, որն ավարտում է 1884 թ. գերազանցությամբ՝ պաշտպանելով «Հաշվեհարդարի բարոյական հիմքերը» () դիսերտացիան։ 1892-1906 թթ դասավանդել է Չիկագոյի համալսարանում, հետագա տարիներին աշխատել է Սթենֆորդի և Միսուրիի համալսարաններում, դարձել է Սոցիալական հետազզոտությունների նոր դպրոցի հիմնադիրներից մեկը Նյու Յորքում։ Եղել է «Քաղաքական տնտեսության ամսագրի» խմբագիրը ()։ Մի շարք հիմնարար տնտեսագիտական և սոցիալական աշխատանքների հեղինակ է։

Տնտեսագիտություն 

Վեբլենը գտնում էր, որ շուկայական տնտեսության մեջ սպառողները ենթարկվում են բոլոր տեսակի սոցիալական և հոգեբանական ճնշումների, որոնք ստիպում են նրանց ընդունել ոչ խելամիտ որոշումներ։ Հենց Վեբլենի շնորհիվ տնտեսագիտության տեսության մեջ հայտնվել է «ցուցադրական սպառում» հասկացությունը, որը ստացել է «Վեբլենի էֆեկտ» անվանումը։

Հիմնական աշխատանքները 
 «Բիզնես ձեռնարկությունների տեսություն» (, 1904)։
 «Հմտության բնազդ» (, 1914),
 «Կայսերական Գերմանիան և արդյունաբերական հեղափոխությունը» (, 1915),
 «Աշխարհի բնույթի և նրա սպասարկման պայմանների ուսումնասիրությունը» (, 1917),
 «Բարձրագույն կրթությունը Ամերիկայում» (, 1918),
 «Ձեռնարկատետրերը և պարզ մարդը» (, 1919),
 «Ինժեներները և գնանշումների համակարգը» (, 1921),

Հղումներ 
 Կայք՝ նվիրված Թ. Վեբլենին
 T.Veblen:The Leissure Class 
 T.Veblen:Why is Economics Not an Evolutionary Science? 
 T.Veblen:The Beginning of Ownership av Thorstein Veblen 
 T.Veblen (Theory of Business Enterprise) 
 T.Veblen:The Engineers and the pricesystem

Ծանոթագրություններ 

Ամերիկացի տնտեսագետներ
Ամերիկացի սոցիալիստներ
19-րդ դարի տնտեսագետներ
20-րդ դարի ամերիկացի տնտեսագետներ
Ամերիկացի սոցիոլոգներ
Ամերիկացի գրողներ
Հրապարակախոսներ
Փիլիսոփայական գիտությունների դոկտորներ
Քաղաքական տնտեսագիտություն